b'\n_START_ARTICLE_\nTeis\xc4\x97s paminklas\n_START_PARAGRAPH_\nTeis\xc4\x97s paminklas \xe2\x80\x93 anks\xc4\x8diau galiojusios teis\xc4\x97s arba anks\xc4\x8diau veikusios teisin\xc4\x97s sistemos pa\xc5\xbeinimo \xc5\xa1altinis; istorinis teis\xc4\x97s \xc5\xa1altinis._NEWLINE_Teis\xc4\x97s paminklai - dokumentai, dokumentiniai liudijimai apie tam tikro laikotarpio teis\xc4\x99, sistem\xc4\x85 tam tikroje geografin\xc4\x97je teritorijoje (pasaulio dalyje, pvz., Europoje), socialin\xc4\x97je (politin\xc4\x97je) erdv\xc4\x97je (politiniuose, valstybiniuose dariniuose), organizacijoje (pvz., Ba\xc5\xbeny\xc4\x8dia, cechas, miestas, universitetas)._NEWLINE_Teis\xc4\x97s paminklai liudija apie teis\xc4\x97s i\xc5\xa1sivystymo lyg\xc4\xaf, teis\xc4\x97s technik\xc4\x85, teis\xc4\x97s normas ir j\xc5\xb3 ypatumus, taip pat teis\xc4\x97s taikym\xc4\x85 (teismo procesas), teis\xc4\x97s k\xc5\xabrim\xc4\x85 (teis\xc4\x97k\xc5\xabra), teisin\xc4\x97s minties raid\xc4\x85. Teis\xc4\x97s paminklas - teis\xc4\x97s s\xc4\x85vadas, teisynas, istorinis kodeksas, byla, teisin\xc4\x97s kalbos (proceso metu), teisinink\xc5\xb3 u\xc5\xbera\xc5\xa1ai, \xc4\xafra\xc5\xa1ai (pvz., dokumentuojant, renkant, sisteminant teis\xc4\x99, j\xc4\x85 fiksuojant), taip pat metra\xc5\xa1tis, archeologinis paminklas.'